
HOTĂRÂRE  NR.18/2026
[bookmark: _Hlk223332316]privind stabilirea cotei impozitului pentru clădirile rezidențiale, aflate în proprietatea persoanelor fizice pentru anul 2027


         Consiliul Local al Municipiului Vulcan, întrunit în ședința ordinară din data de 26.02.2026,                 
        Analizând Proiectul de hotărâre nr.19/1/14/30.01.2026 și Referatul de aprobare                                           nr. 19/1/15/30.01.2026 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind stabilirea cotei impozitului pentru clădirile rezidențiale, aflate în proprietatea persoanelor fizice pentru anul 2027;
      Având în vedere Raportul nr.18/1/16/19.02.2026 al Serviciului Taxe si Impozite locale din cadrul aparatului de specialitate al Primarului municipiului  Vulcan,
          În baza avizului Comisiei de specialitate „ Activităţi economico-financiare şi agricultură” înregistrat sub  nr. 24/1/17/26.02.2026 a  Consiliului local Vulcan,
În temeiul prevederilor art.457 alin. 1, art. 460  alin. 1 din Legea nr.227/2015 privind Codul Fiscal cu modificările și completările ulterioare, ale Hotărârii Guvernului nr.1/2016 pentru aprobarea Normelor metodologice de aplicare ale Legii nr.227/2015 privind Codul Fiscal cu modificările și completările ulterioare, precum și ale art. 4 lit. b) și art. 7 din Legea nr. 52/2003 privind transparența decizională în administrația publică, republicată, cu modificările ulterioare;
În baza dispozițiilor art.129, alin. (1), alin.(2), lit. b), alin. (4), lit. c), alin. (14) și art.139, art.196 alin. (1) lit. a), din Ordonanța de Urgență nr.57/2019 privind Codul administrativ, cu modificările și completările ulterioare;


H O T Ă R Ă Ş T E:


Art. 1. Începând cu anul 2027, cota impozitului pentru clădirile rezidențiale, aflate în proprietatea persoanelor fizice, se stabilește după cum urmează: 

- Cota prevăzută la art. 457 alin (1) din Legea nr. 227/2015 privind Codul Fiscal se stabilește la 0,08%;

Art.2. La adoptarea hotărârii privind taxele și impozitele locale aferente anului 2027 se vor avea în vedere  prevederile prezentei hotărâri, precum și  legislația specifică în vigoare la data  respectivă. 

Art. 3. Împotriva prevederilor prezentei hotărâri se poate face contestație în conformitate  cu  prevederile Legii nr.554/2004 privind contenciosul administrativ, cu modificările şi completările ulterioare.











 Art.4 Prezenta hotărâre se comunică Prefectului - Judeţul Hunedoara, Primarului Municipiului Vulcan, Serviciului Impozite și taxe locale, Compartimentului financiar - contabil şi se aduce la cunoştinţă publică.

  Această hotărâre  fost adoptată cu   următoarele voturi:
  Total consilieri locali:19
  Prezenți:19
  Pentru  : 19
  Împotrivă:0
  Abțineri:0

